Výročná správa kontrolóra Slovenského zväzu moderného päťboja (SZMP)
za obdobie 01. 01. 2025 až 31. 12. 2025.
Kontrolór SZMP
Vážené kolegyne, vážení kolegovia, do funkcie kontrolóra SZMP som bol zvolený dňa 29. júna 2019 na Mimoriadnej konferencii SZMP po predchádzajúcom vzdaní sa funkcie JUDr. Ľubošom Beňom. Predpísanú skúšku odbornej spôsobilosti som úspešne absolvoval na MŠVVaŠ SR dňa 28. augusta 2019. Nakoľko má Osvedčenie o odbornej spôsobilosti platnosť 4 roky, absolvoval som skúšky kontrolórov opäť úspešne 25. augusta 2023.
Počas roku 2025 som pravidelne spolupracoval s predsedom a generálnym sekretárom SZMP, v prípade potreby aj s ďalšími  členmi Rady SZMP, a to pri preverovaní bežnej agendy vyplývajúcej zo zabezpečenia fungovania SZMP. Na požiadanie mi boli predložené všetky účtovné doklady potrebné k zostaveniu účtovnej závierky. Taktiež mi bola ku kontrole predložená Výročná správa SZMP za rok 2025. Opakovane som prekontroloval zápisy a uznesenia zo zasadnutí riadiacich a výkonných orgánov SZMP za rok 2025.
V roku som 2025 zúčastnil na školení, ktoré organizoval úsek Hlavného kontrolóra športu. Materiály a informácie z predmetnej akcie som postúpil funkcionárom oddielov a členom Rady SZMP pre potreby zväzu. Linky na sylaby zo školení organizovaných pod hlavičkou útvaru Hlavného kontrolóra športu sú tiež zverejňované na stránkach Hlavného kontrolóra športu. 

Školenie prebiehalo formou odbornej prednášky, doplnenej o interaktívnu diskusiu a možnosť klásť otázky prednášajúcim. Tento formát podporil výmenu skúseností z aplikačnej praxe, riešenie konkrétnych problémov a zjednocovanie postupov pri výkone kontrolnej činnosti. Témou školenia, ktoré sa konalo dňa 22. 10. 2025 bolo: 

1) Zmeny zákona o športe na základe novely účinnej od 1. 7. 2025 (za účasti generálneho riaditeľa Sekcie financovania športu a štátnej športovej politiky) 

2) Zákon o športe a súlad so Svetovým antidopingovým programom (za účasti zástupcov SADA) Prezentácie zo školenia sú zverejnené na oficiálnej webovej stránke Ministerstvo cestovného ruchu a športu Slovenskej republiky. Ich sprístupnením je zabezpečená dostupnosť odborných materiálov nielen pre účastníkov školenia, ale aj pre ďalších športových odborníkov, členov orgánov športových organizácií či širšiu odbornú verejnosť. Transparentné zverejňovanie vzdelávacích materiálov zároveň prispieva k posilňovaniu odbornosti, otvorenosti a kvality riadenia športu na národnej úrovni. Dostupné na: https://mincrs.sk/pomocne-manualy-a-vzorova-dokumentacia/. 
Vykonané činnosti pri kontrole
1) Kontrola účtovnej závierky, evidencie účtovníctva a náhodný výber a kontrola predložených originálnych účtovných dokladov;

2) Kontrola finančnej správy za rok 2025, rozpočet a plnenie za rok 2025;

3) Kontrola Výročnej správy SZMP za rok 2025;

4) Kontrola zápisov a uznesení z Konferencie SZMP 2025, zo zasadnutí Rady SZMP v roku 2025, ako aj kontrola plnenia úloh.
Ad. 1.1. – účtovná závierka

Účtovná závierka SZMP za rok 2025 mi zatiaľ nebola predložená. Ale prekontroloval som čerpanie fin. prostriedkov za r. 2025. 
Ad. 1.1.1. – vedenie účtovníctva

Účtovníctvo SZMP vykonáva účtovníčka pre SZMP na základe dohody o vykonanej práci. Účtovníctvo je vedené v účtovnom programe „Pohoda“. Účtovná evidencia obsahuje všetky náležitosti v súlade so zákonom o účtovníctve v predpísanej podobe. Sú zaúčtované a vedené všetky položky, ktoré sa vyskytujú na bankových účtoch SZMP vedených bankou a evidovaných ako pohyby na bankovom účte.
Ad. 1.1.1.1. – kontrola vybraných dokladov
Vybrané účtovné doklady boli zaúčtované správne, v správnych nákladových položkách. Vyúčtovania vo väčšine prípadov obsahovali potrebné doklady a doplňujúce správy, zdôvodnenia vynaložených nákladov. 
Ad. 2.1. – finančná správa SZMP za rok 2025

Finančná správa SZMP za rok 2025, ktorá bude predložená na najbližšej konferencii SZMP pripravovanej na deň 18. apríla 2026 je v členení výdavkov tak, ako ich určuje zmluva o príspevku pre národný športový zväz uzatvorená medzi MŠVVaŠ SR a SZMP. Poskytuje prehľad o výdavkoch a jednotlivých nákladoch za rok 2025.
Ad. 2.1.1. – kontrola plnenia rozpočtu za rok 2025

Na základe členenia jednotlivých výdavkov a nákladov SZMP za rok 2025 uvedených vo finančnej správe SZMP za rok 2025 je možné konštatovať, že výdavky uvedené v rozpočte SZMP na rok 2025, ktorý bol schválený Konferenciou SZMP zo dňa 12.04.2025, boli v navrhovanom rozpočte pri jeho čerpaní dodržané. Kluby čerpali z PUŠ 58.099,- EUR, če je 47,19% z celkového príspevku. Ostatné položky boli dodržané, usporilo sa na réžii.

Ad. 3.1. – kontrola Výročnej správy SZMP za rok 2025

Predložená Výročná správa SZMP za rok 2025 spĺňa potrebné náležitosti určené zákonom č. 440/2015 Z.z. o športe. Je v požadovanom členení a prehľadne informuje o činnosti SZMP za rok 2025. Odporúčam ju najvyššiemu orgánu SZMP na schválenie.
Ad. 4.1. – kontrola zápisov a uznesení z Konferencie a zasadnutí Rady SZMP za rok 2025

Konferencia SZMP sa konala 12. apríla 2025 v Banskej Bystrici. Zápis, ako aj uznesenie z Konferencie obsahovali potrebné náležitosti a zaznamenali pravdivo obsah a priebeh rokovania Konferencie.


Rada SZMP v roku 2025 zasadala 4 krát (18.1.2025, 23.7.2025, 23.11.2025 a 31.1..2026 vždy v Banskej Bystrici). Rada SZMP pracovala v roku 2024 v zložení D. Poláček ml., T. Doležel, M. Doleželová, V. Rengevič, E. Kašparová (zástupca pretekárov). Gen. sekretár, Dušan Poláček st. bol prítomný na Konferencii aj na zasadnutiach Rady SZMP, kontrolór SZMP, Ivan Boledovič bol prítomný na obidvoch zasadnutiach, aj na Konferencii SZMP.


Zápisy spolu s uzneseniami boli vyhotovené z každého rokovania a boli pred zverejnením predložené na schválenie predsedovi SZMP a následne boli rozposlané všetkým oddielom registrovaným v SZMP a tiež Kontrolórovi SZMP.

Úlohy boli priebežne plnené, úloha, spôsob vyplatenia odmeny bývalému kontrolórovi SZMP, p. Ing. J.Szalayovi PhD za rok 2018 bol vyriešený. Krajský súd Bratislava vydal rozhodnutie k sporu SZMP vs Szalay. Súd rozhodol, že SZMP má vyplatiť odmenu bývalému kontrolórovi SZMP vo výške 1600,- EUR 2 a úroky z omeškania vo výške 5,05% ročne a 60% trov konania. Po písomnom doručení rozsudku SZMP ukončí tento spor podľa rozsudku.
 
Kontrolné činnosti iných orgánov, zložiek vykonané v SZMP v roku 2025
V roku 2025 vykonal Hlavný kontrolór športu z vlastnej iniciatívy kontrolu plnenia povinností v oblasti antidopingu športových organizácií podľa § 61 ods. 1 písm. g) zákona č. 440/2015 Z. z. o športe. Kontrola bola vykonaná plošne u 77 národných športových zväzov a bola zameraná na preukázanie zapracovania pravidiel Svetového antidopingového programu do vnútorných predpisov športových organizácií a na preukázanie zabezpečenia vzdelávania v oblasti antidopingu podľa § 8 ods. 6 zákona o športe.

Nakoľko bola kontrolná činnosť začatá z vlastného podnetu Hlavného kontrolóra športu a neboli zistené závažné nedostatky, správa o kontrolnej činnosti nebola vyhotovená.

Disciplinárne konania v SZMP a iné konania voči SZMP.

V uvedenom období neevidujem disciplinárne konania v SZMP ani opatrenia voči SZMP.
V Bratislave, 25. 05. 2026





Ing. Ivan Boledovič, v.r.

